open-index/open-wikipedia-markdown huggingface dataset:
Δημήτρης Ραπτόπουλος

Ο **Τάκης Ραπτόπουλος** ήταν ποδοσφαιριστής του ΠΑΟΚ και του Άρη. Το 1970, εστέφθη κυπελλούχος Ελλάδας με τον Άρη Θεσσαλονίκης, ενώ αγωνίστηκε και με τον Απόλλωνα Καλαμαριάς και τον Π.Ο. Μουδανιών.

## Βιογραφία
### Καριέρα
Ο Ραπτόπουλος ξεκίνησε την αγωνιστική του καριέρα στις ακαδημίες της ΜΕΝΤ, πριν μεταπηδήσει στον ΠΑΟΚ το καλοκαίρι του 1958. Αγωνιζόταν ως αμυντικός και στον "δικέφαλο" παρέμεινε ως το 1965, με καλύτερη θέση της ομάδας της τέταρτη που κατέκτησε τη σεζόν 1962-63.

Μεταπήδησε στον Απόλλωνα Καλαμαριάς το καλοκαίρι του 1965, όπου αγωνίστηκε για δύο χρόνια στη δεύτερη κατηγορία του ελληνικού πρωταθλήματος, κατακτώντας την δεύτερη θέση του τρίτου ομίλου της κατηγορίας και τις δύο χρονιές.

Το 1967 συμφώνησε με την ομάδα του Αρη, του οποίου τη φανέλα φόρεσε 133 φορές και πέτυχε 8 τέρματα. Καθιερώθηκε κατευθείαν ως βασικό στέλεχος της ομάδας και στην πρώτη του χρονιά ο Άρης κατέκτησε την τέταρτη θέση, προσφέροντας και στο εκτελεστικό κομμάτι στους αγώνες με τον Πανσερραϊκό, το Αιγάλεω, τον Ολυμπιακό Λευκωσίας και τον Βύζαντα Μεγάρων, όπου σκόραρε συνολικά πέντε γκολ.

Το 1968-69, ο Άρης θα γίνει η πρώτη ομάδα εκτός Π.Ο.Κ. που θα μπει στην πρώτη τριάδα του ελληνικού πρωταθλήματος από καταβολής της Α' Εθνικής κατηγορίας, με τον Ραπτόπουλο να αγωνίζεται σε 32 αγώνες και να πετυχαίνει ένα γκολ.

Η επόμενη χρονιά θα αποτελέσει ορόσημο στην καριέρα του Ραπτόπουλου, αφού υπήρξε ογκόλιθος στην αμυντική λειτουργία της ομάδας του, βοηθώντας την να κατακτήσει τον τίτλο του κυπελλούχου Ελλάδος. Εκείνη τη σεζόν αγωνίστηκε συνολικά σε σαράντα παιχνίδια και πέτυχε με πέναλτι το γκολ με το οποίο οι "κίτρινοι" σφράγισαν την πρόκριση τους απέναντι στον Παναθηναϊκό, στις 27 Απριλίου 1970. Ακολούθησαν οι νίκες απέναντι στην Καλλιθέα και τον Ολυμπιακό, πριν επικρατήσουν στον τελικό επί του ΠΑΟΚ με 1-0.

Το 1970-71 ήταν η τελευταία σεζόν του Ραπτόπουλου με τον Άρη, όπου αγωνίστηκε σε 20 αγώνες, πετυχαίνοντας ένα γκολ. Συνέχισε στον Π.Ο. Μουδανιών, όπου και ολοκλήρωσε την καριέρα του, αγωνιζόμενος στη δεύτερη εθνική κατηγορία.

Διετέλεσε βοηθός προπονητή στον Άρη, δίπλα στον Απόστολ Τσατσέφσκι , τη χρονιά 1978-79. Μάλιστα στον αγώνα της 3η αγωνιστικής (24/09/1978), εκτός έδρας με τον ΟΦΗ (τελικό σκορ 1-1), κοουτσάρισε την ομάδα καθώς ο Τσατσέφκι απουσίαζε για προσωπικούς λόγους από την Ελλάδα.

### Θάνατος
Απεβίωσε σε ηλικία 75 ετών μαχόμενος με τον καρκίνο. Η κηδεία του έγινε στον ιερό ναό του Αγίου Θεράποντος στην Τούμπα. Ήταν πατέρας του  δημοσιογράφου και παρουσιαστή στο Metropolis, Κωστή Ραπτόπουλου.

## Στατιστικά με τον Άρη



## Παραπομπές

## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές ΠΑΟΚ
Κατηγορία:Προπονητές ποδοσφαίρου Άρη Θεσσαλονίκης
Σίμον Λούντεβαλ

Ο **Σίμον Λούντεβαλ** (σουηδικά: *Simon Lundevall*, γενν. στις 23 Σεπτεμβρίου 1988) είναι Σουηδός ποδοσφαιριστής, ο οποίος αγωνίζεται ως πλάγιος μέσος για τον Βόλο ΝΠΣ.

## Σταδιοδρομία σε συλλόγους
Ο Λούντεβαλ έχει αγωνιστεί στους σουηδικούς συλλόγους Εσκιλστούνα Σίτι ΦΚ, Βεστερός ΣΚ, Γέβλε ΙΦ και ΙΦ Έλφσμποργκ. 

Στις 22 Ιανουαρίου 2020, υπέγραψε συμβόλαιο με την ινδική Νορθ Ιστ Γιουνάιτεντ.

Στις 28 Ιουλίου 2020, ανακοινώθηκε η απόκτησή του από τον Βόλο ΝΠΣ.

## Εθνική Σουηδίας
Ο Λούντεβαλ έχει μία συμμετοχή με την Εθνική Σουηδίας, η οποία πραγματοποιήθηκε στην φιλική ήττα με 1-0 εναντίον της Φινλανδίας στις 19 Ιανουαρίου 2015. 

## Παραπομπές


## Εξωτερικοί σύνδεσμοι
* 
* Προφίλ στο Transfermarkt.com

Κατηγορία:Σουηδοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Σουηδίας
Κατηγορία:Ποδοσφαιριστές Εσκιλστούνα Σίτι ΦΚ
Κατηγορία:Ποδοσφαιριστές Βεστερός ΣΚ
Κατηγορία:Ποδοσφαιριστές Γέβλε ΙΦ
Κατηγορία:Ποδοσφαιριστές ΙΦ Έλφσμποργκ
Κατηγορία:Ποδοσφαιριστές Άλσβενσκαν
Κατηγορία:Ποδοσφαιριστές Σούπερεταν
Κατηγορία:Ποδοσφαιριστές Νορθ Ιστ Γιουνάιτεντ ΦΚ
Κατηγορία:Ποδοσφαιριστές Σούπερ Λιγκ Ινδίας
Κατηγορία:Σουηδοί ποδοσφαιριστές στο εξωτερικό
Κατηγορία:Ξένοι ποδοσφαιριστές στην Ινδία
Κατηγορία:Ποδοσφαιριστές Βόλου Ν.Π.Σ.
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατνόμ

Το **Κατνόμ** (, , , , ) είναι γαλλική κοινότητα στο νομό της Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μοζέλ
Σαγί-λεζ-Ενερί

Το **Σαγύ-λες-Ενναρύ** () είναι κοινότητα στο νομό Μοζέλ στο Γκραντ Εστ στη βορειοανατολική Γαλλία. 

## Δείτε επίσης
* Κατάλογος κοινοτήτων της Μοζέλ 

## Παραπομπές


Κατηγορία:Κοινότητες της Μοζέλ
Life in a Day 2020

Το ***Life in a Day 2020*** είναι ντοκιμαντέρ πληθοπορισμού του 2021. Είναι η συνέχεια της έκδοσης του ''Life in a Day'' το 2011 και έκανε πρεμιέρα στο Sundance Film Festival το 2021 και αργότερα στο YouTube. Όπως και ο προκάτοχός του, περιλαμβάνει ένα ευρύ φάσμα επιλεγμένων βιντεοκλίπ που δείχνουν τα πράγματα που συμβαίνουν στον κόσμο μια μέρα: την 25η Ιουλίου 2020.

## Θέμα και παραγωγή
Η ανακοίνωση της ταινίας δημοσιεύθηκε στο κανάλι YouTube της ταινίας στις 8 Ιουλίου, που συμπίπτει με την COVID-19 πανδημία, τις διαδηλώσεις για τον θάνατο του Τζορτζ Φλόιντ, φυσικές καταστροφές, κλπ, τα οποία το Φεστιβάλ Κινηματογράφου Σάντανς βλέπει τον σκηνοθέτη Τάμπιθα Τζάκσον ως «την τέλεια ώρα να κάνουμε πρεμιέρα για μια νέα έκδοση ενός έργου που δείχνει τόσο δυνατά τη δύναμη της κινηματογραφικής αφήγησης να αποκαλύπτει και να γιορτάζει την κοινή μας ανθρωπότητα."

Η ταινία είναι η ίδια με τον προκάτοχό της του 2011, που περιλαμβάνει επιλεγμένα vlogs ανθρώπων σε όλο τον κόσμο, μιλώντας για τον εαυτό τους την ίδια ημέρα, 25 Ιουλίου 2020. Το YouTube δηλώνει ότι οι υποβολές θα είναι ανοιχτές από τις 25 Ιουλίου έως τις 2 Αυγούστου. Μια ομάδα πολύγλωσσων συντακτών και ερευνητών επέλεξε στη συνέχεια υποβολές που αξίζουν να επιλεχθούν.

Ο Κέβιν Μακντόναλντ βλέπει την ταινία ως "χρονοκάψουλα", δηλώνοντας:Υποθέτω ότι οποιαδήποτε ταινία αντικατοπτρίζει τη στιγμή της, είτε το θέλεις συνειδητά είτε όχι, αλλά αυτό ακόμη περισσότερο. Νομίζω ότι θα είναι μια κάψουλα χρόνου για τις ηλικίες. Ζούμε αυτήν την περίοδο μεγάλη πολιτική αναταραχή, και αυτό ίσως είναι στο προσκήνιο των σκέψεών μας. Αλλά για πολλούς ανθρώπους, η ζωντανή καθημερινή εμπειρία, την οποία ελπίζω ότι θα τραβήξουμε στην ταινία, δεν πρόκειται να αφορά αυτά τα μεγάλα θέματα, τουλάχιστον όχι άμεσα. Θα είναι, ξέρετε, «είναι ώρα μπάνιου για το μωρό» ή «τι να κάνω το Σάββατο μου μακριά» ή «Δεν έχω αρκετό φαγητό για φαγητό, και εδώ θα φτάσω " Πάντα λέω στους ανθρώπους, "Αυτό που είναι βαρετό για εσάς, αυτό που είναι φυσιολογικό για εσάς, θα είναι συναρπαστικό για άλλους ανθρώπους."Όπως και η προηγούμενη ταινία τους, "Life in a Day 2011", η οποία κέρδισε πάνω από 600.000 δολάρια, οι παραγωγοί δεν αποζημίωσαν μεμονωμένους κινηματογραφιστές για τις δημιουργικές τους προσπάθειες, παρά το γεγονός ότι η δουλειά τους συμπεριλήφθηκε στην τελική κυκλοφορία.

## Παραπομπες


## Εξωτερικοί σύνδεσμοι

* ''Life in a Day''<nowiki/>'s channel on YouTube
* ''Life in a Day''<nowiki/>'s website

Κατηγορία:Αμερικανικά ντοκιμαντέρ
Χρήστος Φιλίππου

Ο **Χρήστος Φιλίππου** (1916-2008), του Κωνσταντίνου, ήταν Έλληνας εκπαιδευτικός και πολιτικός, ο οποίος διατέλεσε βουλευτής Καρδίτσας.  

## Βιογραφία
Γεννήθηκε στο χωριό Μεσενικόλας Καρδίτσας το 1916. Σπούδασε Μαθηματικές Επιστήμες και πολύ νωρίς εντάχθηκε στο λαϊκό κίνημα και στην μαρξιστική ιδεολογία. Εργάστηκε ως καθηγητής Μαθηματικών και υπέστη διωγμούς εξαιτίας των πολιτικών και ιδεολογικών του απόψεων. Εξελέγη βουλευτής Καρδίτσας με την ΕΔΑ το 1958. Μετά την ΕΔΑ υπερασπίστηκε τις απόψεις του ΚΚΕ, όπου παρέμεινε ως τον θάνατό του.

Απεβίωσε σε ηλικία 92 ετών τον Αύγουστο του 2008. Κατέλιπε τη σύζυγό του, Άννα.

## Παραπομπές


Κατηγορία:Βουλευτές Καρδίτσας
Κατηγορία:Βουλευτές εκλεγμένοι με την ΕΔΑ
Εντ Ντάνιελ

Ο **Έντουαρντ «Εντ» Ντάνιελ** (αγγλικά: *Edward "Ed" Daniel*, γενν. στις 13 Ιουνίου 1990) είναι Αμερικανός επαγγελματίας καλαθοσφαιριστής, ο οποίος αγωνίζεται ως πάουερ φόργουορντ/σέντερ  

## Κολεγιακή σταδιοδρομία
Αφού πρωταγωνίστησε στο Λύκειο Γούντλον στο Μπέρμιγχαμ της Αλαμπάμα, ο Ντάνιελ δεσμεύτηκε να παίξει κολεγιακή καλαθοσφαίριση για τους Μάρεϊ Στέιτ Ρέισερς στο Μάρεϊ του Κεντάκι και ήταν βασικό μέλος της νικήτριας ομάδας στην ιστορία των Ρέισερς. Ως τριτοετής, ο Ντάνιελ ήταν βασικός στους Ρέισερς τη σεζόν 2011–12, οι οποίοι κέρδισαν 23 συνεχόμενους αγώνες στο ξεκίνημα της σεζόν και συνολικό ρεκόρ 31-2. Ως τελειόφοιτος την επόμενη χρονιά, ο Ντάνιελ είχε κατά μέσο όρο ένα νταμπλ νταμπλ (13,2 πόντους και 10 ριμπάουντ ανά αγώνα) και ανακηρύχθηκε στην Πρώτη Ομάδα της Περιφέρειας Οχάιο Βάλεϊ. 

## Επαγγελματική σταδιοδρομία
Μετά το τέλος της σταδιοδρομίας του στο κολέγιο, ο Ντάνιελ προπονήθηκε σε πολλές ομάδες του ΝΒΑ, αλλά τελικά δεν επιλέχθηκε στο NBA Ντραφτ του 2013. Υπέγραψε με την Πιστόια Μπάσκετ 2000, όπου είχε μέσο όρο 8,9 πόντους και 7,5 ριμπάουντ τη σεζόν 2013-14. 

Για τη σεζόν 2014–15, ο Ντάνιελ υπέγραψε με την Παλακανέστρο Βαρέζε. Στις 12 Φεβρουαρίου 2015, υπέγραψε με τη Βανόλι Κρεμόνα. 

Στις 19 Ιουλίου 2016, ο Ντάνιελ υπέγραψε με την ισραηλινή Μακάμπι Ασντόντ. 

Στις 4 Ιουλίου 2017, ο Ντάνιελ υπέγραψε με τη γαλλική Σαμπάν Σαλόν-Ρενς Μπασκέτ, στην οποία είχε μέσο όρο 8,9 πόντους και 5,6 ριμπάουντ ανά αγώνα στο Πρωτάθλημα Γαλλίας. 

Ο Ντάνιελ υπέγραψε με το Ρέθυμνο στις 27 Αυγούστου 2018. Αποδεσμεύθηκε από την ομάδα στις 26 Σεπτεμβρίου 2018 και στη συνέχεια εντάχθηκε στο Περιστέρι με δίμηνο συμβόλαιο. Τελικά, πέρασε ολόκληρη τη σεζόν 2018-19 με την ομάδα. 

Ο Ντάνιελ πέρασε την σεζόν 2019-20 στην Ιταλία με τη Φορτιτούντο Μπολόνια, όπου είχε μέσο όρο 6,4 πόντους και 3,7 ριμπάουντ ανά αγώνα. Στις 25 Ιουλίου 2020, υπέγραψε με τον Ηρακλή. 

## Παραπομπές


## Εξωτερικοί σύνδεσμοι
* Προφίλ στο Ιταλικό Πρωτάθλημα  
* Βιογραφικό στους Μάρεϊ Στέιτ Ρέισερς 
* Προφίλ στο Realgm.com 

Κατηγορία:Αμερικανοί καλαθοσφαιριστές
Κατηγορία:Σέντερ
Κατηγορία:Πάουερ φόργουορντ
Κατηγορία:Καλαθοσφαιριστές Πιστόια Μπάσκετ 2000
Κατηγορία:Καλαθοσφαιριστές Λέγκα Μπάσκετ Σέριε Α
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές Παλλακανέστρο Βαρέζε
Κατηγορία:Καλαθοσφαιριστές Γκουερίνο Βανόλι Μπάσκετ
Κατηγορία:Καλαθοσφαιριστές Φορτιτούντο Μπολόνια
Κατηγορία:Καλαθοσφαιριστές Μακάμπι Ασντόντ Μ.Κ.
Κατηγορία:Καλαθοσφαιριστές Πρωταθλήματος Ισραήλ
Κατηγορία:Καλαθοσφαιριστές ισραηλινών συλλόγων
Κατηγορία:Καλαθοσφαιριστές Σαμπάν Σαλόν-Ρενς Μπασκέτ
Κατηγορία:Καλαθοσφαιριστές Πρωταθλήματος Γαλλίας
Κατηγορία:Καλαθοσφαιριστές γαλλικών συλλόγων
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές Ηρακλή Θεσσαλονίκης
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές ελληνικών συλλόγων
Κατηγορία:Ξένοι καλαθοσφαιριστές στην Ελλάδα
Γεώργιος Γκίνης

Ο **Γεώργιος Γκίνης** (1901-1963), του Δημητρίου, ήταν Έλληνας πολιτικός. Υπηρέτησε ως βουλευτής Θεσσαλονίκης με το Λαϊκό Κόμμα.

## Σταδιοδρομία
Γεννήθηκε το 1901 και ήταν καπνέμπορος. 
Εξελέγη βουλευτής Θεσσαλονίκης με το Λαϊκό Κόμμα στις εκλογές του 1946. Ειδικκότερα, πολιτεύτηκε με το συνδυασμό Ηνωμένης Παρατάξεως Εθνικοφρόνων και συγκέντρωσε συνολικά 11.585 ψήφους.

Απεβίωσε σε ηλικία 62 ετών στις 8 Απριλίου 1963 και κηδεύτηκε από τον ιερό ναό της του Θεού Σοφίας, στη Θεσσαλονίκη. Ήταν παντρεμένος με την Αναστασία Γκίνη και απέκτησαν μία κόρη.

## Παραπομπές


Κατηγορία:Βουλευτές Θεσσαλονίκης
Γεωργιος
Κατηγορία:Βουλευτές εκλεγμένοι με το Λαϊκό Κόμμα
Καπίκι

δεξιά|μικρογραφία|350x350εσ|Ρωσικό νόμισμα του ενός καπικίου, 1997.
δεξιά|μικρογραφία|350x350εσ|Ουκρανικό νόμισμα του ενός καπικίου, 1992.
δεξιά|μικρογραφία|165x165εσ|Πίσω όψη του λευκορωσικού νομίσματος του ενός καπικίου, 2009.
δεξιά|μικρογραφία|165x165εσ|Εμπρόσθια όψη του λευκορωσικού νομίσματος του ενός καπικίου, 2009.

Το **καπίκι** (, , ) είναι η ονομασία κερμάτων και νομισματικών μονάδων σε χώρες της Ανατολικής Ευρώπης. Το καπίκι έχει συνδεθεί ιστορικά με την οικονομία της Ρωσίας. Συνήθως το καπίκι έχει τη μικρότερη αξία σε ένα νομισματικό σύστημα. Αρχικά, το καπίκι ήταν η νομισματική μονάδα της Αυτοκρατορικής Ρωσίας και στη συνέχεια, νομισματική μονάδα της Σοβιετικής Ένωσης (ως μονάδα στο Σοβιετικό ρούβλι).

Σήμερα, τα νομίσματα της Ρωσίας, της Λευκορωσίας και της Ουκρανίας υποδιαρούνται σε καπίκια. Το ρωσικό καπίκι χρησιμοποιείται σε δύο περιοχές που ανήκουν ντε γιούρε στη δημοκρατία της Γεωργίας: τα μη αναγνωρισμένα κράτη (τα οποία αναγνωρίστηκαν από τη Ρωσία το 2008) της Αμπχαζίας και της Νότιας Οσετίας. Στο παρελθόν, πολλές χώρες που ανήκαν στη Ρωσία ή/και τη Σοβιετική Ένωση (ή δέχθηκαν την επίδραση κάποιου εκ των δύο κρατών) ονόμασαν την κατώτερη νομισματική τους μονάδα ως καπίκι. Από τη λέξη καπίκι προέρχεται και η ονομασία της μονάδας στην οποία υποδιαιρείται το αζερικό μανάτ (το νόμισμα του Αζερμπαϊτζάν), η οποία ονομάζεται καπίκ.

Επί του παρόντος, το καπίκι δεν υποδιαιρείται επίσημα, ωστόσο έχουν κοπεί νομίσματα στις νομισματικές μονάδες ντένγκα (η ντένγκα έχει τη μισή αξία του καπικίου) και πολούσκα (η πολούσκα έχει το ένα τέταρτο της αξίας του καπικίου). Η ισοδυναμία του με το ρούβλι είναι 100 καπίκια για 1 ρούβλι. 

Η ονομασία του καπικίου προέρχεται από τη ρωσική λέξη κοπ'ιό (копьё), που σημαίνει δόρυ. Τα πρώτα καπίκια κόπηκαν στο Νόβγκοροντ και το Πσκοφ, γύρω στο 1534. Τα πρώτα καπίκια εμφάνιζαν ένα καβαλάρη που κρατούσε ένα δόρυ. Από τη δεκαετία του 1540 τα καπίκια άλλαξαν εμφάνιση, καθώς στον καβαλάρη είχε προστεθεί ένα στέμμα. Η αλλαγή έγινε λόγω της επιθυμίας του Ιβάν του Τρομερού να εμφανίζεται στο νόμισμα. Στα επόμενα χρόνια έγιναν διάφορες τροποποιήσεις στα νομίσματα εκφρασμένα σε καπίκια. Από τον 18ο αιώνα, στα νομίσματα εμφανιζόταν ο Άγιος Γεώργιος, ο οποίος έριχνε κάτω ένα φίδι.

## Γκαλερί

Αρχείο:Kopek Ivan IV.jpg|καπίκι της εποχής του Ιβάν του Τρομερού
Αρχείο:Fedor borisovich.jpg|καπίκι του Φιοντόρ Β΄. Κόπηκε γύρω στο 1605
Αρχείο:5Kopeken1783FH.jpg|Χάλκινο νόμισμα πέντε καπικίων της Αικατερίνης Β΄, 1783
Αρχείο:Kopeyka, 1914, Russia, Nicholas II.jpg|Χαλκός kόπηκε του Νικόλαος Β΄, 1914
Αρχείο:50Kop1921.PNG| Σοβιετικό νόμισμα πενήντα καπικίων, 1921 
Αρχείο:10 копеек 2006.jpg| Ρωσικό νόμισμα δέκα καπικίων, 2006 
Αρχείο:1 копійка (УКР).jpg|Ουκρανικό καπίκι του 1992


## Βιβλιογραφία

* 
* 
* 
* 
* 

Κατηγορία:Νομίσματα
Αγωνιστική περίοδος BAA 1948-1949

H **αγωνιστική περίοδος 1948-49** ήταν η τρίτη στην ιστορία του Basketball Association of America (**BAA**). Το BAA ήταν η διοργανώτρια αρχή του επαγγελματικού πρωταθλήματος καλαθοσφαίρισης στη Βόρεια Αμερική κατά τις πρώτες τρεις σεζόν διεξαγωγής του, πριν ενωθεί με το NBL και δημιουργήσουν το NBA το 1949.

Στο πρωτάθλημα έλαβαν μέρος 12 ομάδες και έδωσαν 60 παιχνίδια η κάθε μία στα πλαίσια της κανονικής περιόδου. Ακολούθησαν τα πλέι-οφ, όπου οι Μινεάπολις Λέικερς επικράτησαν των Ουάσινγκτον Κάπιτολς με 4-2 νίκες στους τελικούς και κατέκτησαν τον τίτλο.

Το NBA αναγνωρίζει τις τρεις σεζόν του BAA ως μέρος της ιστορίας του, επομένως η περίοδος 1948-49 θεωρείται από πολλούς ως η τρίτη του NBA.

## Αξιοσημείωτα γεγονότα
* Τέσσερις ομάδες από το NBL (Ιντιανάπολις Τζετς, Μινεάπολις Λέικερς, Ρότσεστερ Ρόγιαλς και Φορτ Γουέιν Πίστονς) εντάχθηκαν στο πρωτάθλημα του BAA για τη σεζόν 1948-49.
* Ο Άντι Τόνκοβιτς του πανεπιστημίου του Μάρσαλ επιλέχθηκε στο νούμερο 1 του Ντραφτ από τους Πρόβιντενς Στιμρόλερς. Οι Νιου Γιορκ Νικς επέλεξαν τον Ντολφ Σέις στο νούμερο 4 και οι Ρότσεστερ Ρόγιαλς τον Μπόμπι Γουάνζερ στο νούμερο 10.
* Με 15 σερί νίκες, οι Ουάσινγκτον Κάπιτολς έκαναν το καλύτερο ξεκίνημα αγωνιστικής περιόδου για τα επόμενα 67 χρόνια. Το ρεκόρ έσπασαν οι Γκόλντεν Στέιτ Ουόριορς το 2015 με 24 νίκες.
* Οι Πρόβιντενς Στιμρόλερς ηττήθηκαν σε 16 συνεχόμενα εντός έδρας παιχνίδια το διάστημα 13 Νοεμβρίου 1948 - 6 Ιανουαρίου 1949. Το αρνητικό αυτό ρεκόρ κράτησε για 46 χρόνια, όταν το έσπασαν οι Ντάλας Μάβερικς με 19 σερί εντός έδρας ήττες το 1994.
* Στις 10 Φεβρουαρίου 1949, ο Τζο Φουλκς των Φιλαδέλφεια Ουόριορς σημείωσε ρεκόρ πόντων στη διοργάνωση πετυχαίνοντας 63 (με 27 δίποντα και 9 βολές) στο παιχνίδι ενάντια στους Ιντιανάπολις Τζετς. Το συγκεκριμένο ρεκόρ θα κρατούσε για πάνω από 10 χρόνια.

## Κανονική περίοδος
### Βαθμολογίες

;Δυτική κατηγορία

;Ανατολική κατηγορία

### Κορυφαίοι στατιστικών

Σημ.: Μέχρι την αγωνιστική περίοδο 1969-70, οι κορυφαίοι σε πόντους και ασίστ καθορίζονταν με βάση το σύνολο και όχι τον μέσο όρο.

### Βραβεύσεις

* **Καλύτερη πεντάδα**
** Τζορτζ Μάικαν (σέντερ, Μινεάπολις Λέικερς)
** Τζιμ Πόλαρντ (φόργουορντ, Μινεάπολις Λέικερς)
** Τζο Φουλκς (φόργουορντ, Φιλαδέλφεια Ουόριορς)
** Μπομπ Ντέιβις (φόργουορντ/γκαρντ, Ρότσεστερ Ρόγιαλς)
** Μαξ Ζασλόφσκι (γκαρντ, Σικάγο Σταγκς)

* **2η καλύτερη πεντάδα**
** Άρνι Ρίσεν (σέντερ, Ρότσεστερ Ρόγιαλς)
** Μπομπ Φίρικ (σέντερ, Ουάσινγκτον Κάπιτολς)
** Μπόουνς ΜακΚίνι (φόργουορντ/σέντερ, Ουάσινγκτον Κάπιτολς)
** Κεν Σέιλορς (γκαρντ, Πρόβιντενς Στιμρόλερς)
** Τζον Λόγκαν (γκαρντ, Σαιντ Λούις Μπόμπερς)

## Πλέι-οφ

## Παραπομπές

## Εξωτερικοί σύνδεσμοι
* Αγωνιστική περίοδος 1948-49 στο NBA.com
* Περίληψη αγωνιστικής περιόδου 1948-49 στο Basketball-Reference.com
Γέτι: Ο Χιονάνθρωπος των Ιμαλαΐων

**Γέτι: Ο Χιονάνθρωπος των Ιμαλαΐων** (αγγλικά: **Abominable**) είναι ταινία κινουμένων σχεδίων και περιπέτειας που παράγεται από το DreamWorks Animation και το Pearl Studio. Γράφτηκε και σκηνοθετήθηκε από τους Jill Culton και Karey Kirkpatrick και συν-σκηνοθετήθηκε από τους Todd Wilderman και Tim Johnson, και παρουσίασε τις φωνές των Chloe Bennet, Albert Tsai, Tenzing Norgay Trainor, Eddie Izzard, Σάρα Πόλσον, Tsai Chin, Michelle Wong.

## Πλοκή
Όταν η έφηβη Γι συναντάει ένα νεαρό Γέτι στην ταράτσα του διαμερίσματός της στην Σαγκάη, μια φιλία ξεκινάει και μαζί με τους ατίθασους και άτακτους φίλους της Τζιν και Πενγκ, του δίνουν το όνομα «Έβερεστ» και ξεκινάνε μαζί του ένα μαγευτικό ταξίδι σε αναζήτηση της οικογένειάς του, στο πιο ψηλό σημείο της Γης. Προκειμένου η ομάδα των τριών φίλων να καταφέρει να φτάσει στο σπίτι του Γέτι, πρέπει να καταφέρει να ξεφύγει από τον Μπέρνις, έναν εύπορο άντρα που θέλει να αιχμαλωτίσει το Γέτι, αλλά και από την επιστήμονα ζωολόγο Ζάρα.

## Διανομή

## Συντελεστές

## Δείτε επίσης
* Γέτι (μυθολογία)

## Παραπομπές


## Εξωτερικοί σύνδεσμοι
* 

Κατηγορία:Αμερικανικές ταινίες
Κατηγορία:Ταινίες παραγωγής DreamWorks
Κατηγορία:Ταινίες του 2019
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Κωμικές ταινίες κινουμένων σχεδίων
Κατηγορία:Αμερικανικές 3D ταινίες
Κατηγορία:Ταινίες με μουσική σύνθεση Ρούπερτ Γκρέγκσον-Γουίλιαμς
Κατηγορία:3D ταινίες κινουμένων σχεδίων
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες κινουμένων σχεδίων του 2019
Ελισάβετ Κάμπελ του Αργκάιλ

Η **Ελισάβετ Κάμπελ του Αργκάιλ** (*Elizabeth Campbell of Argyll*, γεννημένη ως Ελισάβετ Γεωργιάνα Λέβεσον-Γκόουερ *Elizabeth Georgiana Leveson-Gower*, 30 Μαΐου 1824 - 25 Μαΐου 1878) ήταν Βρετανίδα ευγενής.

## Βιογραφία
Γεννήθηκε στις 30 Μαΐου 1824 και ήταν κόρη του Γεωργίου Σάδερλαντ-Λέβεσον-Γκόουερ, 2ου Δούκα του Σάδερλαντ και της Λαίδης Χάρριετ Χάουαρντ.

Το 1844 παντρεύτηκε τον Γεώργιο Κάμπελ, Μαρκήσιο του Λορν. Μαζί απέκτησαν δώδεκα παιδιά:

*τον Λόρδο Ιωάννη (1845-1914), παντρεύτηκε την Λουίζα του Ηνωμένου Βασιλείου. Δεν απέκτησαν παιδιά.
*τον Λόρδο Άρτσιμπαλντ (1846-1913), παντρεύτηκε την Τζέινι Κάλενταρ. Απέκτησαν 2 παιδιά.
*τον Λόρδο Γουόλτερ (1848-1889), παντρεύτηκε την Ολίβια Κλάρκσον. Απέκτησαν 2 παιδιά.
*την Λαίδη Ίντεθ (1849-1913), παντρεύτηκε τον Ερρίκο Πέρσι του Νορθάμπερλαντ. Απέκτησαν 13 παιδιά.
*τον Λόρδο Γεώργιο (1850-1915), παντρεύτηκε την Σίμπιλ Αλεξάντερ. Απέκτησαν 3 παιδιά.
*την Λαίδη Ελισάβετ (1852-1896), παντρεύτηκε τον Εδουάρδο Χάρισον Κλα-Τέιλορ. Απέκτησαν 1 παιδί.
*τον Λόρδο Κόλιν (1853-1895), παντρεύτηκε την Γερτρούδη Ελισάβετ Μπλάντ. Δεν απέκτησαν παιδιά.
*την Λαίδη Βικτώρια (1854-1910), δεν παντρεύτηκε ποτέ. 
*την Λαίδη Έβελινα (1855-1940), παντρεύτηκε τον Ιάκωβο Μπέιλι-Χάμιλτον. Δεν απέκτησαν παιδιά.
*την Λαίδη Φραγκίσκη (1858-1931), παντρεύτηκε τον Γιούστας Μπάλφουρ. Απέκτησαν 5 παιδιά.
*την Λαίδη Μαίρη Έμμα (1859-1947), παντρεύτηκε τον Εδουάρδο Καρρ Γκλιν, Επίσκοπο του Πίτερμπορο. Απέκτησαν 3 παιδιά.
*την Λαίδη Κωνσταντία Χάρριετ (1864-1922), παντρεύτηκε τον Κάρολο Έμοτ. Δεν απέκτησαν παιδιά.

Το 1868, η Δούκισσα του Αργκάιλ διαδέχθηκε τη Δούκισσα του Ουέλλινγκτον ως Κυρία επί των Ενδυμάτων στη Βασίλισσα Βικτώρια, κάνοντας τη θέση μέχρι το 1870, όταν παραιτήθηκε λόγω κακής υγείας. 

Λίγο μετά το νεοσύστατο Τάγμα του Στέμματος της Ινδίας, πέθανε στις 25 Μαΐου 1878 ενώ έτρωγε με τον Γουλιέλμο Ίβαρτ Γκλάντστοουν στο Λονδίνο. Είναι θαμμένη στη Ενοριακή εκκλησία Κιλμάν του Αργκάιλ και Μπουτ στη Σκωτία.

## Τίτλοι
*30 Μαΐου 1824 – 31 Ιουλίου 1844: Λαίδη Ελισάβετ Λέβεσον-Γκόουερ
*31 Ιουλίου 1844 – 25 Απριλίου 1847: *Η Αξιότιμη* Η Μαρκησία του Λορν
*25 Απριλίου 1847 – 25 Μαΐου 1878: *Η Εξοχότητα Της* Η Δούκισσα του Αργκάιλ

## Παραπομπές


## Πηγές
* 
* 
* 
* 
* 
* 
* 
* 
* 
* 
* 
*  
* 
* 
* 
*  

Κατηγορία:Βρετανοί ευγενείς
Κατηγορία:Κυρίες επί των ενδυμάτων
Κατηγορία:Βρετανίδες δούκισσες
Πρωτάθλημα ΕΠΕΛ 2019-20

Το **Πρωτάθλημα ΕΠΕΛ 2019-20** αποτέλεσαι το 56ο Πρωτάθλημα ΕΠΕΛ. Το πρωτάθλημα κέρδισε ο Σπάρτακος Κιτίου για 3η φορά στην ιστορία του.

## Σύστημα διεξαγωγής
Στο Πρωτάθλημα ΕΠΕΛ 2019-20 συμμετείχαν 10 ομάδες.

### Σύστημα βαθμολόγησης
Η νίκη βαθμολογείτε με 3 βαθμούς και η ισοπαλία με 1 βαθμό ενώ η ήττα δεν δίνει κανένα βαθμό.

## Ομάδες και στάδια
Στον πιο κάτω πίνακα παρουσιάζονται οι ομάδες που συμμετέχουν στο πρωτάθλημα και τα στάδια που χρησιμοποιούν.

## Βαθμολογία

Πηγή: Πρωτάθλημα ΕΠΕΛ 19/20

## Αποτελέσματα

Πηγή: Πρωτάθλημα ΕΠΕΛ 19/20

2019
Βίος ανθόσπαρτος

***Βίος ανθόσπαρτος*** είναι ο τίτλος μιας ελληνικής τηλεοπτικής ρομαντικής κομεντί που προβλήθηκε από τους τηλεοπτικούς δέκτες του Mega Channel τη σεζόν 1998-1999. Το σενάριο υπέγραψε η Κάκια Ιγερινού, ενώ τη σκηνοθεσία ανέλαβε η Ρέινα Εσκενάζυ. Το τραγούδι των τίτλων ερμήνευσε ο Μανώλης Μητσιάς, τη σύνθεση του οποίου έχει γράψει ο Μάριος Τόκας. Το μεγαλύτερο μέρος της σειράς είναι γυρισμένο στη Χαλκίδα, όπου διαδραματίζεται και η ιστορία. Αν και η σειρά σημείωσε υψηλά νούμερα τηλεθέασης, ολοκληρώθηκε σε έναν μόνο κύκλο επεισοδίων, και έκτοτε επαναπροβάλλεται τακτικά σε επανάληψη. Σε συνέντευξη της, η Ναταλία Τσαλίκη δήλωσε ότι είναι μία από τις σειρές στις οποίες έπαιξε και έχει αγαπήσει.

## Επισκόπηση σειράς

## Υπόθεση
Η Αμαλία (Ναταλία Τσαλίκη) ζει στην Χαλκίδα μαζί με τους γονείς της, Ολυμπία (Αντιγόνη Γλυκοφρύδη) και Νότη (Νίκος Γαροφάλλου), και τον παππού της, Μάνθο (Τίτος Βανδής). Η Αμαλία, που εργάζεται ως φοροτεχνικός και λογίστρια, παντρεύεται πολύ νωρίς έναν πρώην συμμαθητή της, τον οποίο επίσης πολύ νωρίς χάνει σε δυστύχημα. Κάποια στιγμή γνωρίζει τον μεγαλύτερο της ηλικιακά Ανέστη (Γιάννης Φέρτης), με τον οποίο αποφασίζουν να παντρευτούν. Η ζωή όμως της φέρνει στον δρόμο της τον αδελφό του Ανέστη, Νικόλα (Γιάννης Μπέζος), με τον οποίο ερωτεύεται κεραυνοβόλα και αποφασίζει να αλλάξει τη ζωή της.

## Διανομή
### Πρωταγωνιστικό καστ

### Γκεστ σταρ

### Άλλοι Χαρακτήρες
* Γιώργος Ψυχογιός: Τάσος Καρασούβλας
* Θάνος Σακελλαρίου
* Ξένια Ζερβού: Σουλτάνα
* Δημήτρης Μαυρόπουλος: Περίανδρος
* Μανώλης Μητσιάς: Μανώλης Μητσιάς
* Χρήστος Σάββας: μπογιατζής
* Θοδωρής Ρωμανίδης: ειδικευόμενος γιατρός
* Στέφανος Τραγανός: γιατρός
* Χρήστος Σπανός: βενζινοπώλης
* Μάγδα Τσαγγάνη: κυρία Κολότση
* Γρηγόρης Βαλτινός: δήμαρχος
* Μαρία Ζερβού: Αρετή

## Επεισόδια

* Τα τρία πρώτα επεισόδια προβλήθηκαν Δευτέρα στις 21:10, ενώ τα υπόλοιπα Πέμπτη στις 21:10.

## Παραπομπές


## Εξωτερικοί σύνδεσμοι
*

Κατηγορία:Τηλεοπτικές σειρές Mega
Κατηγορία:Ελληνικές κωμικές τηλεοπτικές σειρές
Λουίζα Έιτσεσον του Γκόσφορντ

Η **Λουίζα Έιτσεσον του Γκόσφορντ** (*Louisa Acheson of Gosford*, γεννημένη ως Λουίζα Αυγούστα Βεατρίκη Μονταγκιού *Louisa Augusta Beatrice Montagu*, 17 Ιανουαρίου 1856 - 3 Μαρτίου 1944) ήταν Βρετανίδα ευγενής.

## Βιογραφία
Γεννήθηκε στις 17 Ιανουαρίου 1856, και ήταν κόρη του Γουλιέλμου Μονταγκιού, Δούκα του Μάντσεστερ και της Κόμισσας Λουίζας Φρειδερίκης Αυγούστας φον Άλτεν.

Στις 10 Αυγούστου 1876 παντρεύτηκε τον Άρτσιμπαλντ Έιτσεσον, 4ου Κόμη του Γκόσφορντ στο Μάρκετ Χιλ της Κομητείας Αρμάγκ στην Βόρεια Ιρλανδία. Μαζί απέκτησαν πέντε παιδιά:
*τον Λόρδο *Άρτσιμπαλντ* Κάρολο (1877–1954), παντρεύτηκε (1) την Μίλντρεντ Καρολίνα Κάρτερ. Απέκτησαν 5 παιδιά και (2) την Βεατρίκη Κλάφιν. Δεν απέκτησαν παιδιά. 
*την Λαίδη *Αλεξάνδρα* Λουίζα Ελισάβετ (1878–1958), παντρεύτηκε τον Γουλιέλμο Φρειδερίκο Στάνλει. Απέκτησαν 3 παιδιά.
*την Λαίδη Μαίρη (1881-?), παντρεύτηκε τον Ροβέρτο Αρθούρο Γουόρντ. Απέκτησαν 2 παιδιά.
*την Λαίδη *Θεοδοσία* Λουίζα Αυγούστα (1882–1977), παντρεύτηκε τον Αλέξανδρο Κάντογκαν. Απέκτησαν 4 παιδιά.
*τον Λόρδο *Πατρίκιο* Γεώργιο Εδουάρδο (1883–1957), παντρεύτηκε την Νόρα Τζόουνς. Απέκτησαν 3 παιδιά.

Από το 1901 μέχρι το 1925, υπήρξε Κυρία της Κρεβατοκάμαρας της Βασίλισσας Αλεξάνδρας.

Κατά τη διάρκεια του Πρώτου Παγκοσμίου Πολέμου, η Λαίδη Γκόσφορντ ήταν πρόεδρος των Κεντρικών Εργαστηρίων της Βρετανικής Εταιρείας Ερυθρού Σταυρού, και για αυτό το έργο διορίστηκε Κυρία Διοικητής του Τάγματος της Βρετανικής Αυτοκρατορίας, την περίοδο του εμφυλίου πολέμου το 1920.

Πέθανε στις 3 Μαρτίου 1944 σε ηλικία 88 ετών.

## Παραπομπές


*Lady Louisa Augusta Beatrice Montagu at The Peerage

Κατηγορία:Βρετανοί ευγενείς
Κατηγορία:Κυρίες της Κρεβατοκάμαρας
Γιουσέφ Γιουσφί

Ο **Γιουσέφ Γιουσφί** (, γεν. 2 Οκτωβρίου 1941) είναι Αλγερινός πολιτικός που υπήρξε Υπουργός Ενέργειας και Ορυχείων μεταξύ 2010 και 2015. Διετέλεσε εν συντομία ως υπηρεσιακός Πρωθυπουργός της Αλγερίας τον Μάρτιο και τον Απρίλιο του 2014. Ο Γιουσφί ήταν Μόνιμος Αντιπρόσωπος της Αλγερίας στα Ηνωμένα Έθνη από το 2006 έως το 2008. 

## Πρώτα χρόνια και εκπαίδευση
Γεννήθηκε στη Μπάτνα, και αποφοίτησε από την Εθνική Σχολή Χημικών Μηχανικών (*chimiques industriescole nationale supérieure des Industries*) στη Γαλλία και απέκτησε διδακτορικό στη φυσική από το Πανεπιστήμιο της Νανσύ. Έχει επίσης πτυχίο στα οικονομικά . 

## Σταδιοδρομία
Ο Γιουσφί ήταν λέκτορας, και έπειτα καθηγητής χημικής μηχανικής στην Εθνική Πολυτεχνική Σχολή και έπειτα στο Πανεπιστήμιο Επιστημών και Τεχνολογιών Χουαρί Μπουμεντιέν στο Αλγέρι. Επίσης διετέλεσε διευθυντής του χημικού ινστιτούτου του πανεπιστημίου και ήταν σύμβουλος για θέματα πετρελαίου στο Υπουργείο Βιομηχανίας και Ενέργειας.

Στα τέλη της δεκαετίας του 1970, ο Γιουσφί διορίστηκε αντιπρόεδρος για ζητήματα μάρκετινγκ στη Sonatrach και το 1985 έγινε διευθύνων σύμβουλός της. Το 1996, έγινε αρχηγός του επιτελείου του Προέδρου της Αλγερίας, Λιαμίν Ζερουάλ. Το 1997, διορίστηκε Υπουργός Πετρελαίου και Ενέργειας και εξελέγη για πρώτη φορά μέλος της Λαϊκής Εθνοσυνέλευσης. 

Στις αρχές του 1999, ο Γιουσφί έγινε πρόεδρος του Οργανισμού Εξαγωγών Πετρελαιοπαραγωγών Χωρών (ΟΠΕΚ). Στις 23 Δεκεμβρίου 1999 διορίστηκε Υπουργός Εξωτερικών. Αντικαταστάθηκε από τον Αμπντελαζίζ Μπελχαντέμ το αξίωμα αυτό τον Αύγουστο του 2000, όταν ο Γιουσφί έγινε Υπουργός στον Πρωθυπουργό, Αλί Μπενφλίς . 

Τον Απρίλιο του 2001, ο Γιουσφί διορίστηκε Πρέσβης της Αλγερίας στον Καναδά, πριν γίνει Μόνιμος Αντιπρόσωπος στα Ηνωμένα Έθνη το 2006. 

## Προσωπική ζωή
Ο Γιουσφί είναι παντρεμένος και έχει τρία παιδιά. 

## Παραπομπές


Κατηγορία:Πρωθυπουργοί της Αλγερίας
Κατηγορία:Υπουργοί εξωτερικών της Αλγερίας
Σενουά

**Το Σενουά** () είναι κοινότητα στο νομό Μοζέλ στο Γκραντ Εστ στη βορειοανατολική Γαλλία. 

## Δείτε επίσης
* Κατάλογος κοινοτήτων της Μοζέλ 

## Παραπομπές


Κατηγορία:Κοινότητες της Μοζέλ
Πλέι-Οφ NBA 1951

Τα **πλέι-οφ του 1951** ήταν το τουρνουά που ακολούθησε την ολοκλήρωση της κανονικής περιόδου στη σεζόν 1950-51 του **[[NBA]]**. Το τουρνουά ολοκληρώθηκε με τους Ρότσεστερ Ρόγιαλς να κερδίζουν τους Νιου Γιορκ Νικς με 4-3 νίκες στους τελικούς της διοργάνωσης και να κατακτούν το τρόπαιο του πρωταθλητή.

Το τουρνουά διεξήχθη το διάστημα 20 Μαρτίου-21 Απριλίου 1951, με τους Ρόγιαλς και τους Νικς να παίζουν 14 παιχνίδια σε 33 ημέρες, ενώ για τους τελικούς έπαιξαν 7 αγώνες σε 15 ημέρες. Αυτή ήταν η πρώτη από τις τρεις συνεχόμενες χρονιές που οι Νικς έφτασαν μέχρι τους τελικούς άλλα δεν κατάφεραν να κατακτήσουν τον πολυπόθητο τίτλο.

## Προκριθείσες ομάδες

;Δυτική κατηγορία

;Ανατολική κατηγορία

## Πίνακας αποτελεσμάτων

## Ημιτελικοί κατηγοριών
### Ημιτελικοί Δυτικής κατηγορίας
(1) **[[Μινεάπολις Λέικερς]]** vs. (4) Ιντιανάπολις Ολύμπιανς:

(2) **[[Ρότσεστερ Ρόγιαλς]]** vs. (3) Φορτ Γουέιν Πίστονς:

### Ημιτελικοί Ανατολικής κατηγορίας
(1) Φιλαδέλφεια Ουόριορς vs. (4) **[[Σίρακιουζ Νάσιοναλς]]**:

(2) Μπόστον Σέλτικς vs. (3) **[[Νιου Γιορκ Νικς]]**:

## Τελικοί κατηγοριών
### Τελικοί Δυτικής κατηγορίας
(1) Μινεάπολις Λέικερς vs. (2) **[[Ρότσεστερ Ρόγιαλς]]**:

### Τελικοί Ανατολικής κατηγορίας
(3) **[[Νιου Γιορκ Νικς]]** vs. (4) Σίρακιουζ Νάσιοναλς:

## Τελικοί NBA
(Δ2) **[[Ρότσεστερ Ρόγιαλς]]** vs. (Α3) Νιου Γιορκ Νικς:

## Εξωτερικοί σύνδεσμοι
* 1951 Playoffs στο NBA.com
* 1951 NBA Playoffs στο Basketball-Reference.com

1951
Πλει-Οφ
Ανταμά Τραορέ

Ο **Ανταμά Τραορέ** (25 Ιανουαρίου 1996) είναι Ισπανός ποδοσφαιριστής ο οποίος αγωνίζεται ως πλάγιος επιθετικός ή πλάγιος μέσος για την Γουέστ Χαμ Γιουνάιτεντ. Είναι γνωστός για την μεγάλη του δύναμη και την ταχύτητά του.

Ο Τραορέ ξεκίνησε την καριέρα του από την Μπαρτσελόνα, με την οποία αγωνίστηκε κυρίως στη Β ομάδα. Το 2015 αποκτήθηκε από την Άστον Βίλα για περίπου 10 εκατομμύρια ευρώ και ένα χρόνο αργότερα από την Μίντλεσμπρο. Το 2018 αποκτήθηκε από την Γουλφς για περίπου 18 εκατομμύρια λίρες. Κατά την παραμονή του στη Γουλφς παρουσίασε βελτίωση και ψηφίστηκε παίκτης του μήνα από την PFA για τον Ιανουάριο του 2020.

Σε επίπεδο εθνικών ομάδων, ο Τραορέ έχει εκπροσωπήσει την Ισπανία στις ομάδες Κ-16, Κ-17, Κ-19 και Κ-21.

## Παραπομπές


Κατηγορία:Ισπανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Μπαρτσελόνα Β
Κατηγορία:Ποδοσφαιριστές Άστον Βίλα
Κατηγορία:Ποδοσφαιριστές Μίντλεσμπρο Φ.Κ.
Κατηγορία:Ποδοσφαιριστές Γούλβερχαμπτον Γουόντερερς
Κατηγορία:Ποδοσφαιριστές Φούλαμ ΦΚ
Κατηγορία:Ποδοσφαιριστές Γουέστ Χαμ Γιουνάιτεντ
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Μπαρτσελόνα
Ναός της Αναλήψεως (Φιλιατρά)

Ο **Ναός της Αναλήψεως του Κυρίου** στα Φιλιατρά είναι ο αρχαιότερος σταυρεπίστεγος ναός στον κόσμο. Χρονολογείται από τον 12ο αιώνα και βρίσκεται νοτιοανατολικά της πόλεως των Φιλιατρών.

Η αρχαιολογική αξία του ναού αυτού παρέμενε άγνωστη μέχρι το 1958, οπότε ύστερα από έρευνες ο καθηγητής Μιχαήλ Γκιτάκος απέδειξε ότι είναι παλαιότερος από τον όμοιας αρχιτεκτονικής ναό του Αγίου Πέτρου στο Μπιέλο Πόλιε, στο σημερινό Μαυροβούνιο, ο οποίος χρονολογείται από το 1197-1199.

Η τοιχοποιία του Ναού της Αναλήψεως είναι πλίνθινη. Το ιερό σχηματίζεται από ημικυκλική κόγχη, η οποία παρατηρείται και εσωτερικά και εξωτερικά. Από τα λείψανα αξιόλογων αγιογραφιών, που χρονολογούνται από τον 12ο μέχρι τον 16ο αιώνα, διακρίνεται σήμερα μόνο η Πλατυτέρα, έργο του 16ου αιώνα, και η κεφαλή του Χριστού, έργο του 12ου αιώνα. Στο εξωτερικό του ναού διακρίνεται η χαρακτηριστική για τον 12ο αιώνα κουφική διακόσμηση.

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμ. 5

Κατηγορία:Βυζαντινές εκκλησίες στην Ελλάδα
Κατηγορία:Εκκλησίες στην περιφέρεια Πελοποννήσου
Φιλιατρ
Ανδρέας ο Χρυσοβέργης

Ο **Ανδρέας ο Χρυσοβέργης** (15ος αιώνας), γνωστός και ως **Ανδρέας Ρόδου** και **Ανδρέας του Πέραν**, ήταν Έλληνας Ρωμαιοκαθολικός ιεράρχης.

Ο Ανδρέας γεννήθηκε στη Κωνσταντινούπολη περι τα τέλη του 14ου αιώνα και μαζί με τους αδελφούς του Θεόδωρο και Μάξιμο ασπάσθηκε τον Ρωμαιοκαθολικισμό, και εισήλθε στη Μονή των Δομινικανών του Πέραν. Κατόπιν πραγματοποίησε θεολογικές σπουδές στο Πανεπιστήμιο της Πάδοβας και χρησιμοποιήθηκε πολλές φορές από τον Πάπα και τον Βυζαντινό Αυτοκράτορα σε διπλωματικές αποστολές και ιδίως ως εκπρόσωπος σε συνόδους. Πιο συγκεκριμένα, το 1414, ως εκπρόσωπος του Μανουήλ Β´ Παλαιολόγου, έλαβε μέρος στη Σύνοδο της Κωνσταντίας, όπου μίλησε για την ένωση των Εκκλησιών. Στη Σύνοδο της Βασιλείας από την άλλη, το 1431, υπήρξε μέλος της παπικής αντιπροσωπείας. Το 1426 ο Ανδρέας ονομάσθηκε από τον Πάπα Μαρτίνο Ε΄ πρέσβυς στην Κωνσταντινούπολη και το 1429 χειροτονήθηκε Επίσκοπος του Σούτρι (επισκοπή κοντά στη Ρώμη, που λίγο αργότερα, το 1435, ενοποιήθηκε στην Επισκοπή Νέπι-Σούτρι). Τέλος, το 1432 έγινε (Ρωμαιοκαθολικός) Αρχιεπίσκοπος Ρόδου, από όπου και η επωνυμία του.

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 559
* V. Laurent. *Les ‘Mémoires’ du grand ecclésiarque de l'Église de Constantinople Sylvestre Syropoulos sur le Concile de Florence (1438–1439)*. Παρίσι 1971, σελ. 117, υποσημ. 5

Κατηγορία:Ρωμαιοκαθολικοί επίσκοποι
Κατηγορία:Επίσκοποι του 15ου αιώνα
Κατηγορία:Βυζαντινοί του 15ου αιώνα
Ανδρέας του Αβελλίνο

Ο Άγιος **Ανδρέας του Αβελλίνο** (*Andrea Avellino*, 1521 – 10 Νοεμβρίου 1608) ήταν Ιταλός Ρωμαιοκαθολικός ιερέας. Τιμάται ως προστάτης άγιος της Νάπολης και της Σικελίας.

## Βίος
Ο Ανδρέας γεννήθηκε με το όνομα **Λαντσελόττο** (*Lancelotto*) στο Καστρονουόβο, κωμόπολη που σήμερα ονομάζεται προς τιμή του **Καστρονουόβο ντι Σαντ-Αντρέα**, στη σημερινή Επαρχία Ποτέντσα της νότιας Ιταλίας. Αρχικώς σπούδασε νομικά στη Νάπολη (κατά άλλες πηγές και φιλοσοφία στη Βενετία). Λίγο αργότερα απεφάσισε να αφιερωθεί ολοκληρωτικά στον Θεό και έγινε μοναχός στο Τάγμα των Θεατίνων το 1545, πλήρως από τον Δεκαπενταύγουστο του 1556, οπότε έλαβε και το όνομα Ανδρέας. Νωρίτερα είχε χειροτονηθεί ιερέας, σε ηλικία 26 ετών.

Ο Ανδρέας άσκησε την εσωτερική ιεραποστολή ως ιεροκήρυκας, τόσο στη Λομβαρδία όσο και στη Νάπολη. Από τις πολλές αρετές του ιδιαιτέρως τονίζεται η ανεξικακία του. Ο άγιος Κάρολος Μπορρομέο ήταν καλός του φίλος και επεδίωκε τις συμβουλές του σε σημαντικά ζητήματα της Εκκλησίας. Ο Ανδρέας απεβίωσε σε ηλικία 87 ετών από αποπληξία την ώρα τελέσεως της Θείας Ευχαριστίας.

## Το έργο και η μνήμη του
Παρά το ότι ήταν ακούραστα απασχολημένος με το κήρυγμα, την Εξομολόγηση και τις επισκέψεις στους ασθενείς, ο Ανδρέας του Αβελλίνο εύρισκε τον χρόνο να γράφει, ώστε να καταστεί ένας μάλλον πολυγράφος συγγραφέας: Οι επιστολές του εκδόθηκαν αργότερα σε δύο τόμους και τα υπόλοιπα έργα του (ασκητικής) εκδόθηκαν σε πέντε τόμους. Ανακηρύχθηκε άγιος της Ρωμαιοκαθολικής Εκκλησίας τον Μάιο του 1712 από τον Πάπα Κλήμεντα ΙΑ΄ και από τότε η μνήμη του τιμάται την ημερομηνία του θανάτου του, στις 10 Νοεμβρίου.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 560
* Herbermann, Charles (επιμ.): το λήμμα «St. Andrew Avellino» στην *Catholic Encyclopedia*, Robert Appleton Co., Νέα Υόρκη 1913

Ανδρεας Αβελλινο
Τρύφων Ανδριανάκος

Ο **Τρύφων Ανδριανάκος** (1885-1966) ήταν καθηγητής της Μαιευτικής και της Γυναικολογίας στο Πανεπιστήμιο Αθηνών.

Γεννήθηκε στο χωριό Λεόντιο Κορινθίας, σπούδασε ιατρική στο Πανεπιστήμιο Αθηνών και ειδικεύθηκε στο Πανεπιστήμιο του Βερολίνου. Διετέλεσε εσωτερικός γιατρός και κατόπιν πρόεδρος στο Δημόσιο Μαιευτήριο της Αθήνας κατά τη γερμανική Κατοχή. Θεωρείται ένας από τους ιδρυτές του μαιευτηρίου «Αλεξάνδρα» το 1944 και αργότερα δημιούργησε με δικά του έξοδα στο χωριό του πρότυπο κοινοτικό ιατρείο. Το 1948 έγινε καθηγητής της Μαιευτικής και Γυναικολογίας στο Πανεπιστήμιο Αθηνών.

Ο Ανδριανάκος δημοσίευσε περίπου 200 επιστημονικές εργασίες συνολικά, καθώς και αρκετά βιβλία, όπως:

* *Η μήτρα ως κινητήριον όργανον* (1924)
* *Η εκλαμψία εν Ελλάδι* (1924),
* *Η μαιευτική και η γυναικολογία εν Ελλάδι* (1926)
* *Ιστορία της νεωτέρας μαιευτικής εν Ελλάδι* (1926)
* *Αι αιμορραγίαι εν τη Μαιευτική* (1927)
* *Καισαρική τομή* (1932)
* *Μέθοδος λοξής εμβρυουλκίας* (1932)
* *Διάμεσος κύησις* (1936)
* *Το άλγος εν τη Γυναικολογία* (1937)
* *Εξέλιξις και πρόοδοι της Μαιευτικής και Γυναικολογίας εν αρχαία Ελλάδι* (1952)

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 562

## Εξωτερικοί σύνδεσμοι
* «Ανδριανάκος, Τρύφων» στο ''Dictionary of Greek''

Κατηγορία:Έλληνες γυναικολόγοι
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες πανεπιστημιακοί του 20ού αιώνα
Κατηγορία:Απόφοιτοι της Ιατρικής Σχολής του Εθνικού και Καποδιστριακού Πανεπιστημίου Αθηνών
Καικιλία Τσέτγουιντ Κερρ του Λόθιαν

Η **Καικιλία Τσέτγουιντ Κερρ του Λόθιαν** (*Cecil Chetwynd Kerr of Lothian*, γεννημένη ως Καικιλία Τσέτγουιντ-Τάλμποτ *Cecil Chetwynd-Talbot*, 17 Απριλίου 1808 - 13 Μαΐου 1877) ήταν Βρετανίδα ευγενής και φιλάνθρωπος.

Γεννήθηκε στις 17 Απριλίου 1808 στο Ίνγκεστρι Χωλ του Στάφορντσιρ, και ήταν το έκτο παιδί και η νεότερη κόρη του Τσαρλς Τσέτγουιντ-Τάλμποτ, 2ου Κόμη του Τάλμποτ, και της Φράνσες Τόμασιν.

Στις 12 Ιουλίου 1831 παντρεύτηκε τον Τζον Κερρ, 7ο Μαρκήσιο του Λόθιαν. Μαζί απέκτησαν επτά παιδιά:
*τον Λόρδο Ουίλλιαμ (1832-1870), παντρεύτηκε την Χάρριετ Τσέτγουιντ-Τάλμποτ. Δεν απέκτησαν παιδιά.
*τον Λόρδο Σόμπεργκ (1833-1900), δεν παντρεύτηκε ποτέ.
*την Λαίδη Ελίζαμπεθ (;-1866), δεν παντρεύτηκε ποτέ.
*την Λαίδη *Άλις* Μαίρυ (;-1892), παντρεύτηκε τον Τόμας Γκάισφορντ. Απέκτησαν 2 παιδιά.
*τον Λόρδο *Ραλφ* Ντρούρυ (1837-1916), παντρεύτηκε την Άννα Φιτζάλαν-Χάουαρντ. Απέκτησαν 6 παιδιά.
*τον Λόρδο Ουώλτερ (1839-1927), παντρεύτηκε την Άνναμπελ Κούπερ. Απέκτησαν 6 παιδιά.
*τον Λόρδο Τζον (1841-1855), πέθανε σε ηλικία 14 ετών.

Η Κερρ χρηματοδότησε τη δημιουργία της Αγγλικανικής Εκκλησίας του Αγίου Ιωάννη στο Τζέντμπρα κοντά στο Μοντέβιοτ, και την Ρωμαιοκαθολική Εκκλησία του Αγίου Δαβίδ στο Ντάλκιθ. 

Πέθανε στις 13 Μαΐου 1877 στη Ρώμη σε ηλικία 69 ετών. Είναι θαμμένη στην Ρωμαιοκαθολική Εκκλησία του Αγίου Δαβίδ στο Ντάλκιθ.

## Παραπομπές


* *Cecil, Marchioness of Lothian: A Memoir*, 1922

Κατηγορία:Βρετανοί ευγενείς
Κατηγορία:Βρετανίδες μαρκησίες
Δημήτρης Φραγκάκης

Ο **Δημήτρης Φραγκάκης** (γεν. 13 Ιουλίου 1972) είναι Έλληνας πολιτικός και τέως Γενικός Γραμματέας του Ελληνικού Οργανισμού Τουρισμού (ΕΟΤ) μετά τη νίκη της Νέας Δημοκρατίας στις εκλογές του Ιουλίου 2019.

## Βιογραφικό
Γεννήθηκε στις 13 Ιουλίου 1972. Κατάγεται από τον Πλατανιά, Κρήτης και Μεγάλωσε στα Χανιά . Είναι κάτοχος μεταπτυχιακού διπλώματος της Σχολής Νομικών και Πολιτικών Επιστημών του Πανεπιστημίου Αθηνών και πτυχιούχος Ιστορίας της Φιλοσοφικής Σχολής Αθηνών.

Μιλάει άριστα αγγλικά και καλά ιταλικά. 

## Επαγγελματική σταδιοδρομία
Έχει εργαστεί επί 20 χρόνια, μεταξύ άλλων, ως Αναπληρωτής Γενικός Διευθυντής του Ιδρύματος Κ. Μητσοτάκη (2000-2004), ως επιστημονικός συνεργάτης του Κυριάκου Μητσοτάκη στη Βουλή (2004-2013) και ως σύμβουλος του στο Υπουργείο Διοικητικής Μεταρρύθμισης (2013-2014). 

Διατηρεί μια μικρομεσαία τουριστική επιχείρηση.

## Πολιτική σταδιοδρομία
Την περίοδο 2014 - 2019 διετέλεσε Γενικός Γραμματέας του Δήμου Χανίων.

Στις εκλογές του εκλογές του Ιουλίου 2019 ήταν υποψήφιος Bουλευτής Χανίων με τη Νέα Δημοκρατία.

### Γενικός Γραμματέας του ΕΟΤ
Στις 28 Αυγούστου 2019 ανέλαβε καθήκοντα Γενικού Γραμματέα στον Ελληνικό Οργανισμό Τουρισμού (ΕΟΤ) με την κυβέρνηση του Κυριάκου Μητσοτάκη. Παρέμεινε στη συγκεκριμένη θέση έως τον Ιούλιο του 2024, οπότε και παραιτήθηκε. 

## Παραπομπές


Κατηγορία:Έλληνες πολιτικοί
Ραούλ Χιμένες

Ο **Ραούλ Χιμένες** (5 Μαΐου 1991) είναι Μεξικανός ποδοσφαιριστής ο οποίος αγωνίζεται ως επιθετικός για λογαριασμό της Φούλαμ και την εθνική ομάδα του Μεξικού.

Ξεκίνησε την καριέρα του από τις ακαδημίες της Κλουμπ Αμέρικα, με την οποία πραγματοποίησε το ντεμπούτο του τον Οκτώβριο του 2011. Κατέκτησε το πρωτάθλημα το 2013 και ήταν δεύτερος σκόρερ της ομάδας. Τον Αύγουστο του 2014, ο Χιμένες αποκτήθηκε από την Ατλέτικο Μαδρίτης για περίπου 11 εκατομμύρια ευρώ. Την επόμενη χρονιά αποκτήθηκε από την Μπενφίκα για περίπου 10 εκατομμύρια ευρώ, και κέρδισε δύο συνεχόμενα πρωταθλήματα, μεταξύ άλλων. Παρέμεινε τρία χρόνια στην Μπενφίκα, με την οποία πραγματοποίησε 120 εμφανίσεις και σκόραρε 31 γκολ. Τον Ιουνίου 2018, ο Χιμένες δόθηκε δανεικός στη Γουλφ και ήταν ο πρώτος σκόρερ της ομάδας, με 17 γκολ σε όλες τις διοργανώσεις. Αποκτήθηκε μονίμως την επόμενη χρονιά για 30 εκατομμύρια λίρες, το οποίο αποτελεί ρεκόρ συλλόγου.

Ο Χιμένες ήταν μέλος της ομάδας η οποία κατέκτησε το χρυσό μετάλλιο στους Θερινούς Ολυμπιακούς αγώνες το 2012. Πραγματοποίησε το ντεμπούτο του με την εθνική αντρών το 2013 και έκτοτε έχει πραγματοποιήσει 121 συμμετοχές με το εθνόσημο, σκοράροντας 44 φορές. Ήταν μέλος της αποστολής του Μεξικού στα Μουντιάλ 2014, 2018 και 2022, στα Γκολντ Καπ 2013, 2019 και 2025, στο κύπελλο συνομοσπονδιών το 2013 και το 2017, στο Κόπα Αμέρικα 2015 και Σεντενάριο. Αυτή τη στιγμή βρίσκεται στην τρίτη θέση της λίστας των σκόρερ όλων των εποχών της εθνικής ομάδας με 44 γκολ.

## Παραπομπές


Κατηγορία:Μεξικανοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2022
Λεάντερ Ντεντόνκερ

Ο **Λεάντερ Ντεντόνκερ** (5 Απριλίου 1995) είναι Βέλγος διεθνής ποδοσφαιριστής ο οποίος αγωνίζεται είτε ως αμυντικός είτε αμυντικός μέσος για λογαριασμό της Γουλβερχάμπτον Γουόντερερς και της εθνικής ομάδας του Βελγίου.

Αποκτήθηκε από την Άντερλεχτ το 2009 και πραγματοποίησε το επαγγελματικό του ντεμπούτο τον Ιούλιο του 2013, αγωνιζόμενος σε 171 αγώνες με το σύλλογο και σκοράροντας 11 γκολ. Κέρδισε δύο Σούπερ Καπ Βελγίου και ένα πρωτάθλημα. Τον Αύγουστο του 2018 δόθηκε δανεικός στη Γουλβς με υποχρέωση αγοράς, με τη Γουλβς να τον αγοράζει τον Σεπτέμβριο του ίδιου έτους για 15 εκατομμύρια ευρώ.

Ο Ντεντόνκερ πραγματοποίησε το ντεμπούτο του με την εθνική Βελγίου τον Ιούνιο του 2015 και ήταν μέλος της ομάδας η οποία τερμάτισε τρίτη στο Μουντιάλ 2018. Έχει πραγματοποιήσει 9 συμμετοχές με το εθνόσημο.

## Παραπομπές


Κατηγορία:Βέλγοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Βελγίου
Κατηγορία:Ποδοσφαιριστές ΡΣΚ Άντερλεχτ
Κατηγορία:Ποδοσφαιριστές Γούλβερχαμπτον Γουόντερερς
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Ρούμπεν Νέβες

Ο **Ρούμπεν Ντιόγο ντα Σίλβα Νέβες** (13 Μαρτίου 1997) είναι Πορτογάλος ποδοσφαιριστής ο οποίος αγωνίζεται ως μέσος για την Γουλβερχάμπτον Γουόντερερς και την εθνική ομάδα της Πορτογαλίας.

## Βιογραφία
Ο Νέβες ξεκίνησε την καριέρα του από την Πόρτο το 2014 και τον Ιούνιο του 2017 αποκτήθηκε από την Γουλφς, η οποία τότε αγωνιζόταν στην Τσάμπιονσιπ για περίπου 15,8 εκατομμύρια λίρες, ποσό που αποτελούσε ρεκόρ συλλόγου καθώς και ρεκόρ κατηγορίας. Με τη Γουλφς κέρδισε την ίδια χρονιά στην άνοδο στην Πρέμιερ Λιγκ, ενώ ο ίδιος έγινε μέλος της ομάδας της χρονιάς της Τσάμπιονσιπ.

Ο Νέβες πραγματοποίησε το ντεμπούτο του με την εθνική αντρών το 2015 και ήταν μέλος της ομάδας που κατέκτησε το κύπελλο Εθνών στην Πορτογαλία το 2019. Έχει κάνει 251 εμφανίσεις σε έξι σεζόν στο Στάδιο Μόλινιου. Έχει πραγματοποιήσει 16 συμμετοχές με το εθνόσημο. 

Η Αλ Χιλάλ ΦΚ ολοκλήρωσε την απόκτηση του Ρούμπεν Νέβες από τη Γουλβς για 55 εκατομμύρια ευρώ, με τον Πορτογάλο μέσο να υπογράφει τριετές συμβόλαιο. Ο Νέβες μετακομίζει επίσημα στη Saudi Pro League μετά από έξι χρόνια στην Πρέμιερ Λιγκ.

## Παραπομπές


Κατηγορία:Πορτογάλοι ποδοσφαιριστές
Κατηγορία:Ποδοσφαιριστές Εθνικής Πορτογαλίας
Κατηγορία:Μέσοι ποδοσφαιριστές
Κατηγορία:Ποδοσφαιριστές ΦΚ Πόρτο
Κατηγορία:Ποδοσφαιριστές Γούλβερχαμπτον Γουόντερερς
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Παίκτες νικητές Πρωταθλήματος Εθνών ΟΥΕΦΑ
Κατηγορία:Ποδοσφαιριστές Ευρωπαϊκού Πρωταθλήματος 2024
Ρουί Πατρίσιο

Ο **Ρουί Πέδρο ντος Σάντος Πατρίσιο** (15 Φεβρουαρίου 1988) είναι Πορτογάλος πρώην ποδοσφαιριστής ο οποίος αγωνιζόταν ως τερματοφύλακας.

Ο Πατρίσιο πραγματοποίησε το επαγγελματικό του ντεμπούτο σε ηλικία 18 ετών στην Σπόρτιγκ Λισαβόνας, με την οποία αγωνίστηκε σε 467 αγώνες και κέρδισε πέντε κύπελλα, συμπεριλαμβανομένων δύο κυπέλλων Πορτογαλίας. Τον Ιούνιο του 2018 αποκτήθηκε από την Γουλφς για 18 εκατομμύρια ευρώ, καθώς ήθελε να αποχωρήσει από την Σπόρτινγκ μετά από μια επίθεση που δέχθηκε από οπαδούς. Τον Ιούλιο του 2021 αποκτήθηκε από τη Ρόμα για 11,5 εκατομμύρια ευρώ συν τα μπόνους απόδοσης.

Ο Πατρίσιο πραγματοποίησε το ντεμπούτο του με την εθνική αντρών της Πορτογαλίας το 2010 και έκτοτε έχει πραγματοποιήσει 108 συμμετοχές με το εθνόσημο, τις περισσότερες για τερματοφύλακα της Εθνικής Πορτογαλίας. Έχει εκπροσωπήσει τη χώρα σε τρία παγκόσμια κύπελλα και πέντε ευρωπαϊκά πρωταθλήματα, κερδίζοντας αυτό του 2016, ενώ ήταν μέλος της αποστολής που κατέκτησε το Πρωτάθλημα Εθνών ΟΥΕΦΑ το 2019.

Ο Πατρίσιο ανακοίνωσε την απόσυρσή του από το επαγγελματικό ποδόσφαιρο στις 11 Δεκεμβρίου 2025, ολοκληρώνοντας μια 19χρονη καριέρα.

## Παραπομπές


Κατηγορία:Πορτογάλοι ποδοσφαιριστές
Κατηγορία:Ποδοσφαιριστές Εθνικής Πορτογαλίας
Κατηγορία:Ποδοσφαιριστές Εθνικής Πορτογαλίας Κ16
Κατηγορία:Ποδοσφαιριστές Εθνικής Πορτογαλίας Κ17
Κατηγορία:Ποδοσφαιριστές Εθνικής Πορτογαλίας Κ18
Κατηγορία:Ποδοσφαιριστές Εθνικής Πορτογαλίας Κ19
Κατηγορία:Ποδοσφαιριστές Εθνικής Πορτογαλίας Κ20
Κατηγορία:Ποδοσφαιριστές Εθνικής Πορτογαλίας Κ21
Κατηγορία:Ποδοσφαιριστές Σπόρτινγκ Λισαβόνας
Κατηγορία:Ποδοσφαιριστές Πριμέιρα Λίγκα
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Κατηγορία:Πορτογάλοι ποδοσφαιριστές στο εξωτερικό
Κατηγορία:Ποδοσφαιριστές Γούλβερχαμπτον Γουόντερερς
Κατηγορία:Ποδοσφαιριστές Πρέμιερ Λιγκ
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Τερματοφύλακες ποδοσφαιριστές
Κατηγορία:FIFA Century Club
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ρόμα
Κατηγορία:Ποδοσφαιριστές Αταλάντα ΜΚ
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Αλ Αΐν ΦΚ
Κατηγορία:Παίκτες νικητές Πρωταθλήματος Εθνών ΟΥΕΦΑ
Κατηγορία:Ποδοσφαιριστές Ευρωπαϊκού Πρωταθλήματος 2024
Κατηγορία:Παίκτες νικητές ΟΥΕΦΑ Κόνφερενς Λιγκ
Βλάστηση

Η **βλάστηση** είναι ένα σύνολο φυτικών ειδών και το κάλυμμα εδάφους που παρέχουν.  Ο όρος της βλάστησης είναι γενικός. Δεν αναφέρεται σε συγκεκριμένες ταξινομίες, μορφές ζωής, δομές, χωρική έκταση (ενός φυτού) ή κάποιο συγκεκριμένο βοτανικό ή γεωγραφικό χαρακτηριστικό/ά. Η βλάστηση έχει ευρύτερη σημασία από τη *[[χλωρίδα]]* (η οποία αναφέρεται στη σύνθεση των ειδών σε ένα μέρος). Ίσως το πλησιέστερο συνώνυμο προς τη βλάστηση είναι ο όρος "φυτική κοινότητα". Ωστόσο, η βλάστηση μπορεί (και γίνεται συχνά) να αναφέρεται σε ένα ευρύτερο φάσμα χωρικών κλιμάκων από αυτό της φυτικής κοινότητας, συμπεριλαμβανομένων των κλιμακών που καταλαμβάνουν μια πολύ μεγάλη έκταση, όπως την παγκόσμια βλάστηση. Για παράδειγμα, η έννοια της βλάστησης καλύπτει τα δάση σεκόγιας, τα παράκτια μαγκρόβια δάση, τα χωράφια με σιτάρι, τους καλλιεργημένους κήπους και το γκαζόν. Η έννοια της βλάστησης καλύπτει κάθε φυτικό οργανισμό.

Ο τύπος βλάστησης ορίζεται από το χαρακτηριστικό κυρίαρχο είδος ή από ένα κοινό χαρακτηριστικό της περιοχής (π.χ. υψόμετρο ή άλλοι περιβαλλοντικοί παράγοντες). Η σύγχρονη χρήση του όρου "βλάστηση" μοιάζει αρκετά με τον όρο κάλυψη της γης που επινόησε ο Φρέντερικ Κλέμεντ. Αυτός ο όρος χρησιμοποιείται ακόμα από το Τμήμα Διαχείρισης Γης.

## Παραπομπές


## Εξωτερικοί σύνδεσμοι
* 

Κατηγορία:Φυτά
Κατηγορία:Βιολογικοί όροι
Κατηγορία:Ενδιαίτημα
Κατηγορία:Οικολογία
Κατηγορία:Βοτανική